སྲོལ་ཡིག་འདིར་བརྗོད་པའི་ཞིང་ལས་འགན་བཅོལ་ཞེས་པ་ནི།འགན་བཅོལ་ལས་ཁུངས་ཀྱིས་ཞིང་ལས་འགན་བཅོལ་གན་རྒྱ་གཞིར་བཟུང་སྟེ།འགན་བཅོལ་བྱ་ཡུལ་གྱི་མི་ལ་འདེབས་འཛུགས་ལས་རིགས་དང་།ནགས་ལས།ཕྱུགས་ལས།ཉ་ལས་བཅས་ཀྱི་ཐོན་སྐྱེད་ཁྲོད་དུ།འགན་བཅོལ་དམིགས་རྟེན་དངོས་པོར་ཁ་ཆད་བསྒོས་པའི་རང་བྱུང་གནོད་འཚེ་དང་།ངེས་མེད་གོད་ཆགནད་ཡམས།ནད་གཞི་སོགས་ཀྱི་འགན་བཅོལ་དོན་རྐྱེན་བྱུང་སྟེ་རྒྱུ་ནོར་གྱི་གྱོང་གུན་ཐེབས་པ་དེར།འགན་བཅོལ་མ་དངུལ་གྱི་སྐྱིན་ཚབ་སྤྲོད་པའི་འགན་ཁུར་བའི་འགན་བཅོལ་བྱ་འགུལ་ལ་བསྟན་པ་ཡིན།སྲོལ་ཡིག་འདིར་བརྗོད་པའི་འགན་བཅོལ་ལས་ཁུངས་ཞེས་པ་ནི།འགན་བཅོལ་ཀུང་སི་དང་ཁྲིམས་ལྟར་བཙུགས་པའི་ཞིང་ལས་རོགས་རེས་འགན་བཅོལ་སོགས་ཀྱི་འགན་བཅོལ་རྩ་འཛུགས་ལ་བསྟན་པ་ཡིན།